Οι **διαδηλώσεις στη Βραζιλία τον Ιούνιο του 2013** υπήρξαν μαζικές διαμαρτυρίες σε μεγάλες πόλεις της χώρας, με αφορμή την αύξηση των τιμών των εισιτηρίων στα Μέσα Μαζικής Μεταφοράς, αλλά και με γενικότερα αίτια που αφορούσαν την κοινωνικοοικονομική κατάσταση στη χώρα, το κόστος ζωής και τη διαφθορά. Οι διαδηλώσεις ξεκίνησαν από το Σάο Πάολο στις αρχές Ιουνίου. Απέκτησαν αμέσως μεγάλη δημοσιότητα παγκοσμίως, καθώς συνέπεσαν με την έναρξη του Κυπέλλου Συνομοσπονδιών εκείνης της χρονιάς, που πραγματοποιούταν εκείνη την περίοδο στη χώρα, έναν χρόνο πριν από την έναρξη του Παγκοσμίου Κυπέλλου Ποδοσφαίρου του 2014.

Οργάνωση
--------

Κύριος διοργανωτής των διαδηλώσεων υπήρξε το κίνημα *Movimento Passe Livre*, που ζητούσε την υιοθέτηση ελεύθερων κομίστρων στα Μέσα Μαζικής Μεταφοράς. Οι διαμαρτυρίες έλαβαν αμέσως μαζική υποστήριξη, χάρη και στη συμβολή των μέσων κοινωνικής δικτύωσης. Οι διαδηλώσεις επεκτάθηκαν από το Σάο Πάολο σε πάνω από 100 πόλεις της χώρας, ενώ διαμαρτυρίες πραγματοποιήθηκαν από Βραζιλιάνους και στο εξωτερικό. Υπολογίζεται πως πάνω από 2 εκατομμύρια άνθρωποι έλαβαν μέρος στις διαδηλώσεις.

Διαδηλώσεις και κυβερνητική βία
-------------------------------

Η αντίδραση της Ομοσπονδιακής Κυβέρνησης της Βραζιλίας, η οποία είδε τη συγκυρία της έναρξης των διαδηλώσεων με την διεξαγωγή του Κυπέλλου Συνομοσπονδιών ως αρνητική προβολή της χώρας στον κόσμο, υπήρξε δυναμική. Εκατοντάδες συλλήψεις πραγματοποιήθηκαν από τις Αρχές ενώ κατά την διάρκεια των διαδηλώσεων καταγράφηκαν περιπτώσεις αστυνομικής βίας, που οδήγησε σε νέες μεγαλύτερες διαμαρτυρίες. Κατά τις διαδηλώσεις πάνω από 10 άτομα έχασαν τη ζωή τους, σε περιστατικά βίας, ενώ υπήρξαν εκατοντάδες τραυματίες. 

Ο κύριος και δυναμικότερος όγκος των διαδηλώσεων πραγματοποιήθηκε τον μήνα Ιούνιο. Μέχρι τα μέσα του Ιουνίου οι διαδηλώσεις είχαν μετατραπεί στις πιο μαζικές διαμαρτυρίες στη χώρα από την περίοδο του 1992, όταν είχαν πραγματοποιηθεί μαζικές διαδηλώσεις κατά του προέδρου Φερνάντο Κολόρ ντε Μέλο. Οι διαμαρτυρίες συνεχίστηκαν καθ΄ όλη τη διάρκεια του έτους, μετατοπίζοντας ωστόσο το βάρος σε πιο κοινωνικά και οικονομικά προβλήματα, με αφορμή την προετοιμασία και τη διοργάνωση του Παγκοσμίου Κυπέλλου του 2014, οδηγώντας τελικά στις διαδηλώσεις εναντίον του Μουντιάλ που πραγματοποιήθηκαν το 2014.

Παραπομπές
----------

1. ↑  Watts, Jonathan (June 21, 2013). «Brazil protests: president to hold emergency meeting». *The Guardian* (London). .
2. ↑  «Δύο νεκροί στις διαδηλώσεις στη Βραζιλία». tvxs.gr. 20:43 21 Ιουν. 2013. .
3. 1 2  Mallén, Patricia Rey (17 Ιουνίου 2013). «Brazil's Protests Get More Violent, Reach Brasilia And Threaten The Confederation Soccer Cup». *International Business Times*. Ανακτήθηκε στις 20 Ιουνίου 2013.
4. ↑  Arias, Juan (12 Ιουνίου 2013). «Brasil se levanta en protesta contra el aumento de los precios del transporte». *El País* (στα Spanish). Ανακτήθηκε στις 13 Ιουνίου 2013. CS1 maint: Μη αναγνωρίσιμη γλώσσα (link)
5. ↑  Arias, Juan (14 Ιουνίου 2013). «São Paulo vive una nueva noche de protestas con escenas de guerra». *El País* (στα Spanish). Ανακτήθηκε στις 14 Ιουνίου 2013. CS1 maint: Μη αναγνωρίσιμη γλώσσα (link)
6. ↑  Arias, Juan (14 Ιουνίου 2013). «Brésil : manifestations contre la hausse du prix des transports». *Le Monde* (στα French). Ανακτήθηκε στις 14 Ιουνίου 2013. CS1 maint: Μη αναγνωρίσιμη γλώσσα (link)
7. ↑  Brocchetto, Marilia (12 June 2013). «Protesters, police clash in Sao Paulo streets over fare increases». CNN.. Ανακτήθηκε στις 13 June 2013.
8. ↑  «SP: página no Facebook orienta manifestantes para protesto» (στα Portuguese). CS1 maint: Μη αναγνωρίσιμη γλώσσα (link)
9. ↑  «Sobe para 2 o número de mortos em protestos no Brasil». *Terra Notícias* (στα Portuguese). 21 Ιουνίου 2013. Ανακτήθηκε στις 22 Ιουνίου 2013. CS1 maint: Μη αναγνωρίσιμη γλώσσα (link)
10. ↑  «Duas manifestantes morrem durante protesto em Goiás; total de mortos chega a 4 em todo o país» [Two protestes die while protesting in Goiás; fatalities from protesting is now up to 4 in the whole country]. *Uol* (στα Portuguese). 24 Ιουνίου 2013. Ανακτήθηκε στις 24 Ιουνίου 2013. CS1 maint: Μη αναγνωρίσιμη γλώσσα (link)
11. ↑  «Morre jovem que caiu de viaduto durante manifestação em BH» [A young man dies from falling off a viadutc]. *G1* (στα Portuguese). 27 Ιουνίου 2013. Ανακτήθηκε στις 27 Ιουνίου 2013. CS1 maint: Μη αναγνωρίσιμη γλώσσα (link)

Δείτε επίσης
------------

* Διαδηλώσεις στη Βραζιλία (2014)
* Κύπελλο Συνομοσπονδιών FIFA 2013

Περαιτέρω ανάγνωση
------------------

* Winters, Matthew S.; Weitz-Shapiro, Rebecca (2014). «Partisan Protesters and Nonpartisan Protests in Brazil». *Journal of Politics in Latin America* **6** (1): 137–150. .

* «Brazilians protest against FIFA world cup, 2014». *AIT television, Nigeria*. Αρχειοθετήθηκε από το πρωτότυπο στις 13 Ιουλίου 2014. Ανακτήθηκε στις 18 Ιουνίου 2014.

Εξωτερικοί σύνδεσμοι
--------------------

* A 360º Virtual Tour during protests at Sao Jose do Rio Preto Streets[*νεκρός σύνδεσμος*]
* Brazil Protests - A rough guide (Blog)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διαδηλώσεις στη Βραζιλία (2013)** |

* Οι διαδηλώσεις στη Βραζιλία 2013 (Slideshare Presentation)